ಮಳೆಗಾಲದಲ್ಲಿ ಮಕ್ಕಳ ಕಣ್ಣುಗಳ ಆರೋಗ್ಯವನ್ನು ಕಾಪಾಡಲು ಈ ಸಲಹೆ ಪಾಲಿಸಿ.! ಮಳೆಗಾಲದಲ್ಲಿ ಮಕ್ಕಳ ಆರೋಗ್ಯದ ಬಗ್ಗೆ ಕಾಳಜಿವಹಿಸುವುದು ಪೋಷಕರಿಗೆ ದೊಡ್ಡ ಕೆಲಸವಾಗಿದೆ. ಮಕ್ಕಳ ಕಣ್ಣುಗಳನ್ನು ಸೊಂಕಿನಿಂದ ರಕ್ಷಿಸುವುದು ಇನ್ನೂ ಮುಖ್ಯವಾಗಿದೆ. ಯಾಕೆಂದರೆ ಮಳೆಗಾಲದಲ್ಲಿ ವೈರಸ್ ಮತ್ತು ಬ್ಯಾಕ್ಟೀರಿಯಾ ಸೋಂಕಿನಿಂದ ಕಣ್ಣುಗಳಲ್ಲಿ ಸಮಸ್ಯೆ ಕಂಡುಬರುತ್ತದೆ. ಹಾಗಾಗಿ ಮಳೆಗಾಲದಲ್ಲಿ ಕಣ್ಣುಗಳ ಬಗ್ಗೆ ಕಾಳಜಿವಹಿಸುವುದು ಅಗತ್ಯ. ನೀರು ತುಂಬಿದ ಪ್ರದೇಶದಲ್ಲಿ ಮಕ್ಕಳು ಆಟವಾಡುವುದನ್ನು ತಡೆಯಿರಿ. ಮಳೆಗಾಲದಲ್ಲಿ ನಿಂತ ನೀರಿನಲ್ಲಿ ಬ್ಯಾಕ್ಟೀರಿಯಾ ಮತ್ತು ಶಿಲೀಂಧ್ರಗಳು ಬೆಳೆಯುತ್ತದೆ. ಈ ನೀರಿನಲ್ಲಿ ಮಕ್ಕಳು ಆಟವಾಡುವಾಗ ನೀರು ಕಣ್ಣಿಗೆ ತಗುಲಿದರೆ ಸೋಂಕು ಉಂಟಾಗುತ್ತದೆ. ಮಕ್ಕಳ ಕರವಸ್ತ್ರ, ಕನ್ನಡಕ ಇತ್ಯಾದಿಗಳನ್ನು ಯಾರೊಂದಿಗೂ ಹಂಚಿಕೊಳ್ಳಬೇಡಿ. ಮಕ್ಕಳು ಕನ್ನಡಕ ಧರಿಸಿ ಆಟವಾಡಲು ಹೋದರೆ ಕನ್ನಡಕವನ್ನು ಎಲ್ಲೂ ಇಡದಂತೆ ಹೇಳಿ. ಮತ್ತು ಕನ್ನಡಕವನ್ನು ಸ್ವಚ್ಛಗೊಳಿಸಿ ನಂತರ ಧರಿಸಿ. ಮಳೆಗಾಲದಲ್ಲಿ ಮಕ್ಕಳ ಕಣ್ಣುಗಳನ್ನು ಸುರಕ್ಷಿತವಾಗಿಡಲು ಆರೋಗ್ಯಕರ ಆಹಾರವನ್ನು ಸೇವಿಸಿ. ನೆಲ್ಲಿಕಾಯಿ, ಕ್ಯಾರೆಟ್, ಗೆಣಸು, ಬಾದಾಮಿ ಮತ್ತು ಕುಂಬಳಕಾಯಿಯಂತಹ ಕಣ್ಣುಗಳನ್ನು ಆರೋಗ್ಯವಾಗಿಡುವಂತಹ ಆಹಾರಗಳನ್ನು ಸೇವಿಸಿ. ಪ್ರತಿದಿನ ಹಾಲನ್ನು ಕುಡಿಯಿರಿ. ಮಕ್ಕಳು ಹೊರಗಡೆ ಆಟವಾಡುವುದರಿಂದ ಅವರ ಕೈಗಳಲ್ಲಿ ಸೊಂಕು ಹೆಚ್ಚಾಗಿರುತ್ತದೆ. ಕೈಗಳನ್ನು ಸ್ವಚ್ಛಗೊಳಿಸದೆ ಕಣ್ಣುಗಳನ್ನು ಮುಟ್ಟಬೇಡಿ. ಇದರಿಂದ ಕಣ್ಣುುಗಳಿಗೆ ಸೊಂಕು ತಗುಲಿ ಊದಿಕೊಳ್ಳುತ್ತದೆ. ಹಾಗಾಗಿ ಕೈಗಳಿಂದ ಕಣ್ಣುಗಳನ್ನು ಸ್ಪರ್ಶಿಸುವುದನ್ನು ಕಡಿಮೆ ಮಾಡಿ. ಒಂದು ವೇಳೆ ಕಣ್ಣಿವನಲ್ಲಿ ಸಮಸ್ಯೆ ಕಂಡುಬಂದರೆ ವೈದ್ಯರನ್ನು ಸಂಪರ್ಕಿಸಿ. Tips to follow to maintain eye hygiene in kids during monsoonsThe post ಮಳೆಗಾಲದಲ್ಲಿ ಮಕ್ಕಳ ಕಣ್ಣುಗಳ ಆರೋಗ್ಯವನ್ನು ಕಾಪಾಡಲು ಈ ಸಲಹೆ ಪಾಲಿಸಿ.! first appeared on Lovely Dunia.